Source: http://ispigl.eu/denik/?q=node/16570
Timestamp: 2019-04-18 14:22:30+00:00
Document Index: 12627792

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'Súd ']

Pellegrini: Ide o tvrdenie, musí preveriť prokuratúra | iSPIGL
Pellegrini: Ide o tvrdenie, musí preveriť prokuratúra
Vložil/a autor, Čt, 01/31/2019 - 02:17
Pellegrini: Ide o tvrdenie proti tvrdeniu, lustrovanie musí preveriť vyšetrovateľ a prokuratúra: Premiér Peter Pellegrini chce v prípade možného lustrovania osoby Jána Kuciaka policajným príslušníkom na pokyn vtedajšieho policajného prezidenta Tibora Gašpara, počkať na stanovisko prokuratúry a vyšetrovateľa. Podľa vlastných slov ide o tvrdenie proti tvrdeniu. Vyhlásil to na tlačovej konferencii po rokovaní vlády.
Na otázku, či s ministerkou vnútra Denisou Sakovou túto situáciu rozoberali, odpovedal, že sa rozprávali len veľmi všeobecne. „Pani ministerka je ešte stále v parlamente. Rozprávali sme sa len veľmi všeobecne. Mám informácie len z verejných zdrojov a nie zo spisu, pretože na to nemám nárok ani právo. Preto mám len sprostredkovanú informáciu, podľa ktorej konkrétny policajt oznámil, že svoj úkon vykonal na základe pokynu vtedajšieho policajného prezidenta.
Na druhej strane to bývalý policajný prezident poprel. Preto nemôžete odo mňa čakať, že mám vyniesť súd,“ povedal premiér.
Opozičný poslanec Národnej rady (NR) SR Gábor Grendel (OĽaNO) považuje Gašparovo zotrvanie vo funkcii za nepredstaviteľné. Grendel sa chce na Gašpara pýtať aj Sakovej, avizoval, že svoje otázky jej poslanci môžu položiť už tento týždeň. Liberáli zo SaS v tejto súvislosti žiadajú informovanie verejnosti o tom, čo sa stalo s informáciami.
„Žiadame vyšetrovateľa a dozorového prokurátora vrážd Jána Kuciaka a Martiny Kušnírovej, aby v zmysle Trestného poriadku informovali verejnosť o tom, akej povahy boli informácie, ktoré mal Pavol Vorobjov získavať z policajnej databázy o Jánovi Kuciakovi v prospech vtedajšieho policajného prezidenta Tibora Gašpara.“
VIDEO: Predseda vlády Peter Pellegrini je znepokojený konaním médií a niektorých ústavných činiteľov, ktorí zverejňujú informácie z vyšetrovania vraždy Jána Kuciaka a jeho snúbenice. Vyzýva na zdržanlivosť. Opakovane označil vyšetrenie vraždy za prioritu.
Novinára a jeho snúbenicu zavraždili 21. februára v ich dome vo Veľkej Mači výstrelmi z pištole kalibru 9 mm. Prokurátor uviedol, že dvojnásobná úkladná vražda súvisela s Kuciakovou prácou. /agentura/
Tibor Gašpar: Podám viacero trestných oznámení
Bývalý policajný prezident prisľúbil, že sa k celej situácii vyjadrí zajtra.
Po odchode z kresla policajného prezidenta sa Tibor Gašpar zamestnal ako poradca ministerky vnútra Denisy Sakovej. Odmieta, že by v čase, keď ešte pôsobil v policajnom zbore, dal podriadenému pokyn, aby lustroval Jána Kuciaka.
Podľa informácii TV Joj sa k situácii vyjadrí zajtra. Avizoval tiež podanie viacerých trestných oznámení.
„Zatiaľ len zopakujem, že kategoricky odmietam žeby som dával nejaký pokyn alebo príkaz na lustráciu kohokoľvek nielen novinára Kuciaka. Neviem však, či tvrdenia, ktoré priniesli médiá, sú vôbec pravdivé, pretože som ešte nebol kontaktovaný orgánmi činnými v trestnom konaní a považujem to prinajmenšom za nezákonný postup ak médiá prinášajú niečo, čo sa má ešte len vyšetrovať. Zajtra sa vyjadrím k veci podrobnejšie,“ povedal Gašpar televízii.
Tají, či odíde sám z pozície
Ministerka Saková vyhlásila, že k budúcnosti Gašpara sa vyjadrí v najbližších dňoch. Policajný exprezident nechcel reagovať na otázku, či zvažuje, že z pozície pre medializované informácie odíde. Pôvodne vraj chcel podať trestné oznámenia ešte dnes, ale nakoniec potreboval ešte doplniť niektoré detaily.
Podľa medializovaných informácii riaditeľ spravodajskej jednotky finančnej polície Pavol Vorobjov vypovedal, že pokyn na lustrovanie Kuciaka v policajných databázach mu dal Gašpar. Vorobjov sa k prípadu nechce vyjadrovať pre médiá, keďže sa stále vyšetruje, aktuality.sk
Čaputová: Nevzdám sa. Iba ak by hrozil duel Šefčovič – Harabin
- Ako reagujete na prieskumy, ktoré sme v posledných dňoch mohli vidieť? Ten najnovší posúva do druhého kola Štefana Harabina tesne pred Marošom Šefčovičom.
Informácie z tých prieskumov zatiaľ vnímam ako predbežné. Pre mňa je tam jasný odkaz, že moje percentá rastú. To ma veľmi teší a povzbudzuje. Cítim to z prieskumov, ale aj z reakcií ľudí po prvých verejných diskusiách.
Je to tesné, pri Mistríkovi, Harabinovi a Šefčovičovi nie sú veľké percentuálne rozdiely a podľa najnovšieho prieskumu som štvrtá za nimi. Celé sa to však ešte môže v najbližších týždňoch pomeniť.
- Nebojíte sa toho, že sa tam Štefan Harabin reálne dostane, ak nekandiduje Andrej Danko?
Je to jedna z vecí, ktorú určite zohľadňujem. Zároveň si uvedomujem, že Štefan Harabin má takmer 100-percentnú poznateľnosť, narozdiel odo mňa a Roberta Mistríka. On už možno dosiahol svoje maximum. Ja si ešte stále musím zvyšovať poznateľnosť a oboznamovať ľudí s tým, kto sme a aké máme zámery a aký máme program.
Štefan Harabin je určite hráč, ktorého treba brať do úvahy, no zároveň ho nevnímam ako reálnu hrozbu, teda že by sa mal naozaj dostať do druhého kola. Samozrejme, aj na túto možnosť treba byť pripravený.
Rozhovory so Zuzanou Čaputovou, Róbertom Mistríkom a Marošom Šefčovičom si môžete vypočuť v našom podcaste:
- Prečo ho nevnímate ako človeka, ktorý by sa mohol dostať do druhého kola?
Má 100-percentnú poznateľnosť a napriek tomu sú jeho preferencie nižšie ako preferencie Roberta Mistríka a iba o niečo vyššie ako moje.
- Takže si veríte, že vy sa ešte budete stúpať a Štefan Harabin už nie?
Je to pravdepodobné. Netvrdím, že u neho nenastane nejaká zmena, najmä ak by niektorí hodnotovo jemu blízki kandidáti zo súboja ustúpili.
- Od koho očakávate, že ustúpi?
Od nikoho to neočakávam a aj preto tvrdím, že pravdepodobne Štefan Harabin nebude zásadným spôsobom rásť.
- Štefan Harabin už jazdí po Slovensku svojím volebným autobusom. Kedy budú môcť ľudia stretnúť vás, položiť vám otázky a diskutovať s vami?
Síce nejazdím autobusom, ale chodíme po celom Slovensku v podstate už od júna minulého roku. Prešli sme asi všetky kúty krajiny, najbližšie idem do Levoče a do Myjavy. Vždy k tomu máme nejakú verejnú diskusiu, cestou sa snažíme zastaviť v ďalších častiach a mestách Slovenska.
- Keď sa tam zastavíte, čo tam robíte? Ako to vyzerá?
Väčšinou tam máme verejnú diskusiu a stretnutia s ľuďmi, na ktoré môžu prísť desiatky ľudí a klásť mi otázky. Alebo je to stretnutie s ľuďmi, ktorí sú aktívni v danom meste. Vtedy ma veľmi zaujíma, čím ten región žije. Je to veľmi interaktívne stretnutie. Stretávali sme sa aj s ľuďmi na námestí, okoloidúci ma mali možnosť stretnúť a spýtať sa, čo ich zaujíma.
- Čo sa vás najčastejšie pýtajú?
Je to rôzne. Pýtajú sa ma na odvahu, na to, že som žena a idem do politiky, na moje skúsenosti z politiky s tým, že ma registrovali v kauze Pezinská skládka. Pýtali sa ma, ako som ten boj zvládala. Pýtajú sa ma aj na tému práva a spravodlivosti, ktorú považujem za nosnú.
- Ako znie vaša dohoda s Robertom Mistríkom? Ktorý prieskum a kedy má určiť, kto sa v koho prospech vzdá?
Dohodli sme sa, že na konci februára, keď bude prebiehať tlač volebných lístkov, bude moment, kedy budeme vyhodnocovať naše šance uspieť vo volebnom súboji.
Z mojej strany komunikujem toto možné rozhodnutie úplne od začiatku s tým, že som ochotná urobiť tento krok v prípade, ak by hrozilo, že sa do druhého kola volieb dostanú dvaja predstavitelia iných hodnôt, než ktoré reprezentujem ja.
Teraz máme čas niekoľko týždňov diskutovať, predstaviť ľuďom naše hodnoty, náš program a nechať ľudí, aby sa mohli slobodne rozhodnúť. Ako vidíme, v prieskumoch verejnej mienky je to veľmi dynamické, moje preferencie rastú, aj v najnovšom prieskume. Teraz je čas na to, aby nás ľudia mohli spoznávať a neriešili dohody o vzdávaní sa.
- Hovoríte, že to platí, ak sa do druhého kola dostanú dvaja ľudia, s ktorými nesúhlasíte. Znamená to, že ak by sa tam mal dostať Robert Mistrík a Štefan Harabin, tak sa nevzdáte?
Ak by bol Robert Mistrík jasným lídrom preferencií, tak by moje vzdanie sa iba utvrdzovalo tú istú pozíciu, ktorú má.
- Poznáme aj prípad Eduarda Kukana, ktorý bol tiež lídrom v preferenciách a nakoniec skončil na treťom mieste a
nedostal sa do druhého kola, lebo pravica bola v tom čase rozdrobená. Nebojíte sa podobného scenára?
Ak by hrozilo, že sa budeme rozhodovať podobne ako v roku 2004 medzi dvomi predstaviteľmi, ktorí nereprezentujú naše hodnoty, v takom prípade vidím zmysel v tom nedrobiť scénu demokratických kandidátov a urobiť gesto podpory iného kandidáta, ktorý má väčšiu šancu. Toto je stanovisko, ktoré vnímam ako dôležité a zmysluplné.
- Nie som si istý, či tomu správne rozumiem. Takže vy sa nevzdáte v každom prípade, teda ak by ste boli len slabšia kandidátka oproti Mistríkovi dovtedy, kým sa vytlačia volebné lístky, ale iba v prípade, že bude hroziť druhé kolo v zložení Šefčovič – Harabin?
Presne tak. Toto je moje stanovisko od úplného začiatku, nemením ho. Vnímam, že v médiách sa občas objaví posun tohto stanoviska. Napríklad v prípade, že by bolo jasné, že Mistrík a ja sme lídrami pelotónu a je šanca, že budeme spolu v druhom kole, nevidím dôvod, prečo by som sa vzdávala ešte predtým.
Samozrejme, že to budem starostlivo vyhodnocovať a stále budem vnímať prieskumy verejnej mienky, aj keby prešiel termín tlače volebných lístkov. Ak by náhodou hrozilo, že sa pomery zmenia, rozhodnutie môžem urobiť aj kedykoľvek potom.
- Prejdime k téme ústavného súdu. Ako vnímate súčasné dianie okolo voľby ústavných sudcov
Vnímam to ako typické dianie na Slovensku, keď sa z justičného orgánu chce urobiť politická korisť.
Nebola využitá príležitosť dobrého systémového nastavenia v oblasti voľby a menovania ústavného súdu, to je prvá vec. Prebehlo verejné vypočutie a aj ja som si bola vypočuť niektorých kandidátov, napríklad Roberta Fica. Nateraz je tá situácia tak trochu patová, pretože zatiaľ čakáme na to, či príslušný výbor rozhodne o Robertovi Ficovi, či vôbec spĺňa jednu z dôležitých podmienok, dĺžku praxe. Uvidíme, ako to dopadne. Myslím si, že parlament by mal navoliť dostatočný počet kandidátov, aby mohol prezident vymenovať príslušných sudcov.
- Viete si predstaviť, že parlament by teraz nezvolil dostatočný počet kandidátov a že ak by ste boli prezidentkou vy a dostali by ste na stôl tých zvyšných, teda tých, ktorých by nechceli dať na vymenovanie Andrejovi Kiskovi?
Taká možnosť naozaj môže nastať, hoci parlament je povinný zvoliť dvojnásobný počet kandidátov na uprázdnené miesta. Zdá sa, že je za tým istý politický kalkul a že sa tak nestane. Napriek tomu si myslím, že prezident Kiska by mal vymenovať aj z toho zúženého počtu kandidátov príslušný počet sudcov, pretože je povinný zabezpečiť riadny chod ústavných orgánov.
- Vymenovali by ste Roberta Fica za sudcu ústavného súdu?
Viackrát som sa vyjadrila veľmi otvorene o tom, že Roberta Fica by som nevymenovala. Zatiaľ podľa medializovaných informácií nespĺňa ani formálne predpoklady ako je dĺžka právnej praxe.
Za veľmi sporné považujem aj naplnenie osobnostných predpokladov, teda jeho nestrannosť a nezávislosť, ktorá je nevyhnutnou vlastnosťou sudcov všeobecných súdov a aj ústavného súdu.
- Takže za žiadnych okolností by ste nevymenovali Roberta Fica, ani keby vám za to ponúkli to, že si môžete vybrať iných kandidátov, ktorých chcete alebo nejaký iný politický obchod? Robert Fico totiž hovorí, že je to otázka politickej dohody. Bola by to pre vás otázka na akúkoľvek dohodu?
Menovanie sudcov, jednej z najdôležitejších súdnych inštancií, by som nevedela a nechcela vnímať ako politický obchod. Myslím si, že Robert Fico na ústavný sud nepatrí.
- Nevymenovali by ste ho za žiadnych okolností?
Neviem si tie okolnosti predstaviť, takže nevymenovala.
- Ak by ste dostali na stôl len takých kandidátov na sudcov ústavného súdu, ktorých by ste považovali za neprijateľných, teda nejaký obmedzený počet a voči všetkým by ste mali výhrady, ako by ste postupovali?
Postupovala by som v súlade s ústavou a s judikatúrou ústavného súdu, ktorá sa týka menovacích právomocí. Napriek tomu, že tá judikatúra je pomerne rozkolísaná, záverečné zastabilizovanie výkladu menovacích právomocí spočíva v tom, že prezident môže odmietnuť iba vtedy, keď má vážne dôvody.
Tie dôvody musí, samozrejme, uviesť, čiže by som pri jednotlivých menách postupovala presne v týchto medziach, ktoré mi ústava a jej výklad poskytuje.
- Čo by boli vážne dôvody, pre ktoré by ste mohli odmietnuť zoznam kandidátov?
Je to predovšetkým spĺňanie formálnych predpokladov, ktoré by mal sudca, respektíve kandidát spĺňať, a splnenie odborných a osobnostných predpokladov.
- Takže by ste povedali, že títo 6 kandidáti, ktorých vám parlament zvolil, nespĺňajú osobnostné predpoklady, preto ich nevymenujete a situácia by nebola taká istá, v akej bol Andrej Kiska, keď nevymenoval piatich zo šiestich?
Situácia nikdy nie je taká istá, pretože rozhodnutie o nevymenovaní musí byť individuálne. Nedá sa odmietnuť 6 kandidátov z toho istého dôvodu. Rozhodnutie ústavného súdu o podmienkach nevymenovania jasne hovorí o tom, že tie podmienky alebo okolnosti musia byť individualizované. Musela by som mať argumenty na nevymenovanie každej jednej osoby zvlášť, aktuality.sk
Potvrdené: Mäso z chorých poľských kráv je na Slovensku. Choré kravy ťahajú po zemi v poľskom bitúnku
Mäso z poľského bitúnka, kde usmrcovali chorý hovädzí dobytok, smerovalo do prevádzok v Bardejove, v Gaboltove i v Bidovciach. Poliaci zabíjali choré kravy a mäso z nich ďalej predávali. Takáto hovädzina z poľského bitúnka sa dostala na slovenský trh. Pre Denník N to dnes potvrdil šéf Štátnej veterinárnej a potravinovej správy (ŠVPS) Jozef Bíreš.
Poľské úrady tvrdia, že mäso z chorých kráv smerovalo do prevádzok Cimbalak v Bardejove, Marek Kazimir – MK FOOD v Gaboltove a Ladislav Cabai v Bidovciach. Regionálne úrady veterinárnej a potravinovej správy robia v týchto prevádzkach kontroly a podľa ŠVPS by mohli prvé čiastkové výsledky zverejniť už vo štvrtok ráno.
Poľský bitúnok zavreli
Bitúnok, o ktorom priniesli poľskí investigatívni novinári rozsiahlu reportáž, Jasienica Mazowiecka, inšpektori už zavreli.
Aj keď sa reportáž zameriavala najmä na nekalé praktiky na bitúnkoch v Mazovskom vojvodstve, podľa poľských novinárov, sa podobný problém týka celého Poľska, keďže existuje dopyt na čiernom trhu a ľudia z brandže, ktorí o tom vedia, mlčia.
Bývalý zamestnanec poľského bitúnku v reportáži tvrdí, že ľudia zjedia všetko. Pred usmrtením pracovníci bitúnku ťahali choré ležiace zvieratá lanom na porážku. Pri porcovaní mäsa vykrajovali kusy, kde mal dobytok preležaniny a iné choré tkanivá.
Tony mäsa pochybnej kvality poľskí mäsiari spracúvali pod rúškom noci. Cez deň v rovnakých priestoroch robili porážky a porcovali mäso zo zdravého hovädzieho dobytka.
Konzumácia mäsa z mŕtvych a chorých zvierat predstavuje zdravotné riziko pre ľudský organizmus. Pre bezpečnosť obyvateľov kontrolóri na Slovensku overujú deklarovaný pôvod hovädzieho mäsa, aktulity.sk
Prerušenie práce negatívne ovplyvnilo výrobu aj v materskom závode Audi v bavorskom Ingolstadte a ďalších závodoch koncernu Volkswagen Group, vrátane dvoch segmentov závodu Volkswagen v Bratislave. /agentury/
Glváč pred médiami vyhlásil, že komunikáciu s Alenou Zs. koordinoval s Vojenským spravodajstvom, ako aj s generálnym prokurátorom. Glváč je tiež členom Osobitného kontrolného výboru Národnej rady (NR) SR na kontrolu činnosti Vojenského spravodajstva. Podľa predsedu výboru Eduarda Hegera (OĽaNO) by sa do vysvetlenia komunikácie nemal zúčastňovať na jeho zasadnutiach. /agentury/
Plošné preverovanie sudcov Národným bezpečnostným úradom (NBÚ), ktoré zaviedla novela Ústavy SR z roku 2014, je v rozpore s Ústavou SR. Protiústavnými sú zároveň viaceré ustanovenia zákonov, ktoré pri previerkach sudcov na danú novelu nadväzujú. Rozhodol o tom v stredu Ústavný súd (ÚS) SR.
Časť prijatého ústavného zákona je podľa ÚS v rozpore s „implicitným materiálnym jadrom Ústavy Slovenskej republiky“, ktorého základ tvoria princípy demokratického a právneho štátu a medzi nimi aj princíp deľby moci a s ním súvisiaca nezávislosť súdnej moci. „Implicitnému materiálnemu jadru Ústavy Slovenskej republiky nemôžu odporovať ani ústavné zákony,“ deklaroval ÚS. Podľa stanoviska je ÚS oprávnený preskúmať prípadný rozpor noriem ústavného zákona s implicitným materiálnym jadrom Ústavy SR.
ÚS vidí rozpor s princípom deľby moci a nezávislosti súdnej moci v uplatnení previerok na už ustanovených sudcov. V prípade overovania predpokladov sudcovskej spôsobilosti u kandidátov na sudcov „v podobe a rozsahu, ako ho zaviedol ústavný zákon č. 161/2014 Z. z. a nadväzujúca zákonná úprava, ústavný súd identifikoval takýto zásah s intenzitou narúšajúcou materiálne jadro ústavy ‚len‘ v rozsahu princípu deľby moci“
Podľa dostupných informácií a právnikov ide o prvý prípad, keď ústavný súd na Slovensku rozhodol o nesúlade ústavného zákona s ústavou. Slovenská ústava ani zákony priamo nedávajú ústavným sudcom právo posudzovať prípadnú protiústavnosť ústavných zákonov.
Podľa Ústavného súdu sú lustrácie sudcov v rozpore s nezávislosťou súdnej moci. Ústavný súd čiastočne zrušil aj pravidlá previerok kandidátov na sudcov, hoci samotnú lustráciu kandidátov na talár za protiústavnú neoznačil.
Lustráciu sudcov presadila pred piatimi rokmi vtedajšia vláda premiéra Roberta Fica, ktorá si od opatrení sľubovala očistenie justície od nepoctivých sudcov. Plošné previerky sa však nerozbehli, pretože ešte v roku 2014 Ústavný súd platnosť zákonov o zmieňovaných previerkach pozastavil. Previerky sa mali zamerať na to, či sudcovia alebo kandidáti na sudcov napríklad nemajú kontakty na podsvetie, nie sú závislí na alkohole či drogách, neprijímajú úplatky či nezvyčajné dary alebo či ich majetok zodpovedá priznaným príjmom. Ak by sudca v previerkach neobstál a neuspel ani s prípadným odvolaním, prišiel by podľa schválených zákonov o talár.
Zavedenie lustrácií vyvolalo kritiku zo strany sudcovských združení, podľa ktorých nová právna úprava ohrozuje nezávislosť súdnictva. Predpokladalo sa, že previerky by sa vzťahovali zhruba na 1 400 sudcov.
Ústavný súd v dnešnej tlačovej správe uviedol, že ešte pred posudzovaním lustrácií sudcov sa musel vysporiadať s otázkou, či je oprávnený vysloviť nesúlad ústavného zákona sa samotnou ústavou. Sudcovia pritom dospeli k záveru, že ústave nemôžu odporovať ani ústavné zákony.
Na Ústavný súd je v posledných týždňoch zameraná pozornosť médií aj pre pripravovanú obmenu väčšiny jeho členov. Vo februári skončí funkčné obdobie deviatim z celkového počtu 13 sudcov. O zvolenie ústavným sudcom sa uchádza 40 záujemcov vrátane bývalého premiéra Roberta Fica. Expremiér podľa skoršieho tvrdenia opozície nepreukázal 15 ročnú právnickú prax, čo je jedna z podmienok kandidatúry. Medzitým príslušnému parlamentnému výboru dodal ďalšie dokumenty ktorými chce preukázať dostatočnú dĺžku praxe. /agentury/
Elitná polícia zasahuje na strednom Slovensku, v troch mestách
Národná jednotka finančnej polície NAKA zasahuje v Banskej Bystrici, Krupine, Vyšnom Mirošove, Košiciach a okolí. Akcia je zameraná na dokumentovanie daňovej trestnej činnosti vo výške 1,7 mil. eur.
Elitní policajti zaisťujú osoby a veci dôležité pre účely vedeného trestného konania.
Podľa infromácií Aktualít zasahujú vo Vyšnom Mirošove priamo na Obecnom úrade.
„V danej veci bolo spracované rozhodnutie o vznesení obvinenia vo vzťahu k 10 osobám, z ktorých dve boli zadržané. Momentálne prebiehajú tri domové prehliadky a osem prehliadok kancelárskych priestorov, prevádzkových priestorov, ako aj osobných motorových vozidiel,“ píše polícia na sociálnej sieti.
Starostu súdili za spreneveru
Starosta obce Michal Petraník už štyri roky čelí súdnemu procesu, v ktorom je súdený za spreneveru. Od roku 2001 robil podľa vyšetrovateľov podozrivé finančné transakcie z obecných účtov v celkovej sume 65-tisíc eur. O prípade, ktorý v minulosti otvorili obecní poslanci, písal denník Sme.
Peniaze vyberal v hotovosti, alebo ich internetbankingom prevádzal na súkromné účty iných osôb. Podľa prokuratúry mal neoprávnene vybrať aj ďalších 48-tisíc z obecnej pokladnice a použiť ich na osobnú potrebu. Poslanci sú presvedčení, že keď chceli urobiť kontrolu, predložil im falošné bankové výpisy.
Starosta spreneveru popieral. „Pokiaľ ide o tých 37 transakcií v priebehu troch rokov, bola to moja výplata. Odmena starostu 1 057 eur mesačne, ktorú som si posielal švagrovi na účet, pretože ja súkromný účet nemám. Mám iba účet na svoju eseročku, tam som to ale posielať nechcel, pretože by som to nevydokladoval,“ tvrdí v roku 2015 pre Sme.
Podľa denníka Plus jeden deň ho medzičasom súd neprávoplatne odsúdil za podvod v štádiu pokusu a aj za porušovanie ochrany stromov a krov, lebo bez povolenia vyrúbal pol chotára. Proti verdiktu podal odpor, takže v tomto príapde sa musí uskutoćniť riadny súdny proces, aktuality.sk
Nepopiera, že holokaust sa stal, myslí si však, že Slováci sa nemajú pre čo ospravedlňovať. Bol to pritom práve Tiso, ktorý v máji 1942 podpísal ústavný zákon umožňujúci vysťahovanie Židov do táborov smrti. Od marca do októbra 1942 Slováci do koncetračných táborov deportovali zhruba 57 000 ľudí, aktuality.sk
Nemecký odvolací súd rozhodol o ponechaní „Hitlerovho“ zvona v kostole
Odvolací súd v nemeckej spolkovej krajine Porýnie-Falcko zamietol v stredu sťažnosť židovského občana proti rozhodnutiu zastupiteľstva obce Herxheim am Berg ponechať v kostolnej veži zvon z obdobia nacizmu. Informovala o tom agentúra AP.
Vyšší správny súd v Koblenzi potvrdil októbrové rozhodnutie súdu nižšej inštancie, ktorý sťažnosť muža zamietol.
Zastupiteľstvo v dedine Herxheim minulý rok odsúhlasilo ponechanie zvona, na ktorom je nápis „Všetko pre vlasť - Adolf Hitler“ a pod ním sa nachádza hákový kríž.
Úrady sa rozhodli ponechať zvon na svojom mieste, aby - ako uvádzajú - zdôrazňoval potrebu zmierenia a bol výstrahou proti opakovaniu násilia a neprávostí. Potomok ľudí, ktorí prežili holokaust tvrdil, že zvon zosmiešňuje obete Hitlerovho teroru a rozhodnutie napadol súdnou cestou.
Ponechanie zvona podrobila kritike aj Ústredná rada Židov v Nemecku (ZdJ), napísal webový portál Focus.de.
Súd však v stredu rozhodol, že rozhodnutie obce o ponechaní zvona neznižuje význam pamiatky obetí holokaustu. Zvon sa v kostole nachádza od roku 1934. Zastupiteľstvo plánuje na kostol umiestniť tabuľku pripomínajúcu zločiny národného socializmu, aktuality.sk